[{"text_idx": "#000000", "text": "AmdanomRhaglenArchwilioDysguCaffi a SiopArchifauCasgliadauYmweldAmgueddfa Ddwy HannerBlogEnglish"}, {"text_idx": "#000002", "text": "Mae arddangosfa ddiweddaraf Amgueddfa Wrecsam, No\u0302l i\u2019r Ysgol, yn cofnodi sut mae ysgolion lleol wedi newid dros y ddwy ganrif ddiwethaf drwy atgofion, cofroddion, archifau a hen ffotograffau."}, {"text_idx": "#000003", "text": "Mae\u2019n dathlu un o\u2019r cyfnodau bywyd hynny rydym ni i gyd yn mynd drwyddo \u2013 dyddiau gorau ein bywyd, y carchar yr oeddem i gyd am ei ddianc, dechreuad ffrindiau oes a ffynhonnell atgofion melys a straeon doniol \u2013 gydag athrawon ysbrydoledig neu athrawon yr oeddent am eu profi\u2019n anghywir."}, {"text_idx": "#000004", "text": "Arteffactau hanesyddol a deunydd archifol yn ymwneud ag ysgolion lleol o fewn y ddau gan mlynedd diwethaf, o gasgliad yr amgueddfa ac eitemau ar log gan aelodau o\u2019r gymuned\nCyfres o recordiadau hanesyddol am fywyd fel athro ac fel disgybl yn St David\u2019s, Cartfle, Grove Park Boys, Grove Park Girls, yr ysgolion preswyl a\u2019r ysgolion cyfrwng Cymraeg cyntaf.\nCyflwyniad o\u2019r casgliad o luniau ysgolion a gafwyd gan sesiynau ape\u0302l am luniau\u2019r amgueddfa yn Wrecsam, Y Waun, Rhiwabon, Brynteg ac Owrtyn.\nTrywydd gweithgareddau plant, gan gynnwys ymarfer \u2018Drill\u2019 Ysgol Breswyl. Cadwch yn heini! Yn addas i oedolion hefyd."}, {"text_idx": "#000005", "text": "Dros y misoedd nesaf, bydd ymwelwyr i\u2019r arddangosfa yn gallu mwynhau atgofion o\u2019r ysgol sy\u2019n cael eu casglu a\u2019u recordio gan wirfoddolwyr prosiect hanes llafar Calon FM, School Days: Stories from the Schoolyard. Bydd y recordiadau yn sail i chwe rhaglen ar hanes ysgolion Wrecsam. Mae staff yr amgueddfa yn recriwtio gwirfoddolwyr o hyd i helpu gyda\u2019r prosiect."}, {"text_idx": "#000006", "text": "Mae Amgueddfa Wrecsam yn adrodd stori Wrecsam a\u2019r ardal gyfagos drwy arddangosfeydd rhyngweithiol a chyfeillgar i deuluoedd."}]